Страница 2 – Хостинг блог\nПубликации за хостинг, домейн имена и други.\nЛятна хостинг промоция от Jump.bg\nУсловията на лятната ни промоция са следните:\nПромоцията е актуална от 25.06.2013г до 31.08.2013г. включително;\nНамалението, което Ви се предоставя при използване на описаните промоционални кодове за всички споделени хостинг планове, е 40% (промо код summershared2013), а при всички VPS пакети – 30% (промо код summervps2013).\nОт промоцията може да се възползвате единствено при поръчка на нови VPS или споделени хостинг пакети. Тя не важи при подновяване на вече съществуващи акаунти;\nВ промоцията не са включени услуги като покупка на домейни, SEO пакети, SSL сертификати, наети сървъри или допълнителни услуги към хостинг пакети. Тяхната цена остава непроменена;\nМинималния период за поръчка на споделен хостинг пакет е 1 или повече години. Ако желаете да се възползвате от промоционалното намаление при поръчка на VPS пакет, то минималния период на плащане е 1 месец;\nПо време на промоционалния период можете да се възползвате от безплатен .com, .net, .org или .eu домейн при поръчка на споделени хостинг планове „Стандарт“, „Бизнес“ или „Риселър“ за 1 или повече години;\nКрайната дата за заплащане на поръчана промоционaлна услуга е до 14 дни след поръчката й.\nАвтор adminПубликувано на 25.06.2013 25.06.2013 Категории Хостинг статииЕтикети jump.bg, промоции, ХостингОставете коментар за Лятна хостинг промоция от Jump.bg\nМартенска промоция от Directhost.bg!\nDirecthost.bg обяви интересна промоция за нови клиенти по случай настъпването на месец Март и идващата пролет!\nВсеки нов клиент има възможност да закупи 1 година споделен хостинг Стандартен План + домейн от предлаганите TLD\n(.com .net .org .biz .info) на цена от 25лв!\nЧаст от характеристиките на този пакет са:\n-10GB дисково пространство\n-90GB месечен трафик\n-30 mySQL бази данни\n-Неограничен брой пощенски кутии\n-10 допълнителни домейни\n-24/7 техническа поддръжка\nПолучавате продукт, чиято стойност е 42,90лв. само за 25лв!\nВсичко, което трябва да направите е при регистрация/покупка да използвате този код 8ANAX84BIB\nПромоцията е валидна до 31.03.2013!\nАвтор adminПубликувано на 07.03.2013 07.03.2013 Категории Хостинг статииЕтикети directhost.bg, ПромоцияОставете коментар за Мартенска промоция от Directhost.bg!\nJump.bg с нова промоция за рождения си ден\nМесец февруари е специален за Jump.bg, защото на 17.02.2013 г. компанията навършва две годинки! За този период, от създаването на Джъмп Хостинг Сълюшънс досега, екипът на Jump.bg се старае да спазва ангажиментите си към клиентите и никога да не пренебрегва отговорностите си.\nЕто и анонса на фирмата:\n„Като погледнем назад за нас тези две години са време, изпълнено с усърдна работа, много реализирани проекти и постигнати успехи.\nИскрено благодарим на всички вас, които ни се доверихте и станахте наши партньори, клиенти и приятели! В знак на признателност ви заявяваме, че през следващата година ще продължим все така напред и нагоре и ще се стараем още повече да ви предоставим качествени и надеждни услуги!\nНо стига за нас! Време е да поговорим за вас! Знаете, че не може да има рожден ден без подаръци, нали? Понеже за нас няма по-голям подарък от вашето доверие, решихме на нашия рожден ден изненадите да са за вас! За да си изберете, прочетете уточненията по-долу. Почерпете се и не забравяйте, че купонът продължава не един ден, а цяла седмица, затова поканете и приятели!ВАЖНО: За да получите промокод, трябва да посетите нашата Facebook страница и да го изтеглите – точен адрес към играта: Facebook игра\nГолемите награди тази година са:\nПромоция „Рожден ден“:\n– Валидността на промоцията е от 17-ти Февруари до 25-ти Февруари;\n– Промо кодовете може да се използват при поръчка на нов хостинг пакет или при подновяване на вече съществуващ такъв;\n– Те важат единствено при покупка на нашите споделени и VPS хостинг услуги за период от 1 или повече години;\n– С всеки промоционален код имате възможност да получите от 30% до 50% намаление на услугите, както и безплатен IP адрес или безплатен домейн. Активацията им се извършва в последствие при заявка на клиента;\n– Всеки промо код може да се използва само 1 път;\n– Крайната дата за заплащане на поръчана промоционaлна услуга е до 14 дни след поръчката й;\n– Ако настоящ клиент желае да поднови своята услуга, като използва спечеления от него промоционален код, е нужно единствено да се свърже с нас и да ни предостави неговия уникален код;В играта ще намерите и още изненади, но ще оставим сами да ги откриете!\nЕкипът на Jump.bg“\nАвтор adminПубликувано на 18.02.2013 18.02.2013 Категории Хостинг статииЕтикети jump.bg, промоцииОставете коментар за Jump.bg с нова промоция за рождения си ден\nТри месеца бонус за VPS от Хост.бг\nHost.bg добавя три месеца безплатно към всеки нов абонамент за виртуален сървър . Промоцията е валидна за всички VPS планове: Старт, Персонален, Бизнес и Корпоративен. Клиентите могат да се възползват от нея, ако направят абонамент за срок от 3 месеца или повече. Така при наемане на виртуален сървър за 3 месеца получавате абонамент за 6, при наемане на услуга за 6 месеца получавате 9 и т. н. От тази промоция могат да се възползват всички нови и настоящи клиенти на на Host.bg, които правят нов VPS абонамент.\n– Високо надеждна услуга, гарантирана от спазването на проверени политики и използването на стабилна платформа.\n– Два часа безплатна системна поддръжка за първоначална инсталация и настройки.\n– Еластична услуга – бърза промяна на параметрите, определящи скоростта на достъп.\n– Динамично разпределение на процесорното време, при което всеки VPS може да използва свободния ресурс.\n– Колокация в напълно независим дейта център (Tier 3) със самостоятелно захранване и многократно резервирана свързаност.\nHоst.bg предлага еластична хостинг услуга, която позволява бърза смяна на параметрите на виртуалния сървър, които имат отношение към скоростта на достъп. Това са процесорната квота и гарантираната памет. На всяка виртуална машина са осигурени резервни ресурси, които служат да посрещнат желанията на нашите клиенти за увеличение на параметрите. Това е особено полезно при стартирането на рекламни кампании, при които натоварването на виртуалния сървър се увеличава рязко.\nVPS сървърите на Host.bg работят с четири ядрени Intel Xeon процесори.\nРазпределянето на процесорния ресурс осигурява на всяко виртуално ядро (virtual core или vcore) минимална еквивалентна честота от 0.48 GHz.\nВиртуалните ядра не са лимитирани и могат да използват целия свободен ресурс на физическите ядра, а максималната честота, която виртуалното ядро може да предостави, е 1.2 GHz.\nМашините, които хостват VPS-ите са асемблирани със сървърни HDD серии, предназначени за високи натоварвания. Дисковете работят в RAID-10 масив, който предлага максимално добро съчетание на надеждност и производителност. На всеки физически сървър се поддържа до 50% резервно място, което може да посрещне желанията на нашите клиенти за увеличение на параметрите.\nАвтор adminПубликувано на 10.05.2012 16.05.2012 Категории Хостинг статииЕтикети VPS, виртуален сървърОставете коментар за Три месеца бонус за VPS от Хост.бг\nНови хостинг планове от Host.bg\nПо случай своята 8 годишнина Host.bg има удоволствието да ви представи три обновени и три нови плана за споделен хостинг. Новите планове: Старт, Премиум и Уеб Про попълват портфолиото по такъв начин, че клиентът може да избере и наеме точно ресурсите, които са му необходими.\nАко искате да тествате и стартирате своя проект икономично, изберете план СТАРТ. Основните параметри, от които се нуждаете при изграждането на персонален уеб сайт получавате с хостинг план ПЕРСОНАЛЕН. Когато пускате онлайн магазин или информационна услуга е добре за стартирате направо с план ПРЕМИУМ.\nХостинг план БИЗНЕС е предназначен за фирми от малкия и среден бизнес, търсещи професионални уеб хостинг и e-mail услуга. Уеб услуги с висока посещаемост или натоварени уеб приложения се нуждаят от повече процесорно време, каквото може да ви предложи план Уеб Про. Корпоративният план пък е за потребители, които имат нужда от ресурса на виртуален сървър, но не искат да се разделят с удобствата на споделения хостинг.\nЗаедно с новите планове Host.bg увеличава няколко от ключовите за услугата параметри на досегашните планове. Дисковото пространство на тези планове се увеличава с до 100% и става съoтветно 10 GB, 60 GB и 120 GB. Максималният размер на пощенските кутии също се увеличава със 100%, като за Персоналния план той вече е 2 GB, за Бизнес плана – 4 GB, а за Корпоративния план – 8 GB\nВ допълнение на всичко това, броят сайтове, които могат да се хостнат с един акаунт се увеличава от 2 на 4 за Персоналния план и от 10 на 30 за Бизнес плана. На Корпоративния план няма ограничение за броя на сайтовете. Броят на базите данни, които могат да се създадат на Персонален план също е увеличен със 100% – от 5 на 10. Броят на базите на Бизнес плана е променен от 30 на неограничен, какъвто е и за Корпоративния план.\nЗа всички планове няма ограничение за броя на пощенските кутии, стига общият им размер да не надвишава квотата за дисково пространство за плана. Размерът на кутиите се определя от потребителя. В новите планове няма ограничение на броя на FTP потребителите и практически без план Старт, няма ограничение за броя на поддомейните и пренасочените домейни. Не на последно място трафикът, който Персоналният план предоставя също е удвоен, като е увеличен от 50 GB на 100 GB, а по-високите планове нямат ограничение за трафика.\nПолитиката, която Host.bg следва при конструирането на новите планове е да облекчи максимално потребителя от изкуствени ограничения. В зависимост от своите нужди той може да използва наетия ресурс предимно за мейл или уеб услуга, като потреблението може да идва от един или повече хостнати сайта. За да се осигури равнопоставеност на клиентите и надеждна работа на машините за споделен хостинг Host.bg следи за използваното от всеки акаунт процесорно време. За ваше улеснение при установяване на конкретните нужди от хостинг ресурси, индикатор за този параметър е включен в контролния панел на хостинг сървърите след 2011 г.\nАвтор adminПубликувано на 20.04.2012 16.05.2012 Категории Хостинг статииЕтикети Споделен хостингОставете коментар за Нови хостинг планове от Host.bg\nHosтинг промоция от Jump.bg\nНа днешния ден, 17-ти февруари 2012г се навършва една година от създаването на Jump.bg. По този случай колегите от Jump.bg са подготвили подаръци за всички насточщи и бъдещи клиенти!\nУсловията на хостинг промоцията са следните:\nВъзползвайте се от промоцията като въведете своя и-мейл адрес на празничаната ни страница и ще получите промоционален код. Промоционалните кодове са различни и се раздават на произволен принцип.\nЕдин човек може да участва в промоцията еднократно, с един единствен и-мейл адрес.\nПромоцията е валидна 5 дни считано от рождения ни ден (от 17-ти февруари 2012г до 21-ви февруари 2012г, 00:00 часа). Кодовете за отстъпка след като е направена порчъка ще бъдат валидни до 29ти февруари, 2012 г.\nОт промоцията може да се възползва всеки, независимо дали сте настоящ (да подновите услуга) или нов клиент! (Промоцията не важи за следните услуги: SEO, SSL сертификати, домейни и наети сървъри!)\nВсеки желаещ да поднови услугата като използва промо код, трябва да се свърже с нашия отдел „Продажби“, за да бъде въведен конкретния промо код към съответната услуга.\nПромоцията е валидна единствено при порчъка и подновяване на вече съществуващи услуга за период от 1 или повече години.\nПромоция на хостинг по случай 1г. Jump.bg\nАвтор adminПубликувано на 17.02.2012 17.02.2012 Категории Хостинг статииЕтикети Промоция, ХостингОставете коментар за Hosтинг промоция от Jump.bg\nСуперХостинг.БГ с награда I-во място за подкрепа на най-значимите събития за уеб в България\nБългарската хостинг компания СуперХостинг.БГ спечели призът за Спонсор на годината – Подкрепа на най-значимите събития за уеб в България, в рамките на тазгодишните награди Eventex Awards 2011. Церемонията за организаторите на събития и техните партньори се проведе на 26 януари в столичния хотел Rainbow Plaza.\n„Компанията ни винаги се е стремила и за наша радост, успява да подкрепя най-значимите събития в бранша. Те дават реална добавена стойност на своите посетители и спомагат за развитието на уеб бизнеса и икономиката, като цяло, у нас. Някои наши партньори също получиха награди в своите категории, което показва, че заедно се движим в правилната посока! Ние оценяваме много високо събитията в сферата на уеб бизнеса, програмирането, дизайна, SEO, онлайн маркетинга и предприемачеството, в които участваме, защото те спомагат за развитието на цялата екосистема, появата на нови фирми и в крайна сметка – за цялостното икономическо развитие на страната. Предпочитаме да бъдем от компаниите, които инвестират в развитието на екосистемата, защото вярваме, че с комплексното развитие на бизнеса в България, реално се постига много по-голяма ефективност за всички страни. В тази връзка, наградата е и за всички, които са се доверили на СуперХостинг.БГ – нашите клиенти! Благодарим ви, че продължавате да сте с нас и ни давате възможност да подкрепяме най-значимите и успешни събития в българския уеб!“ – заяви Методи Дреновски, управител на СуперХостинг.БГ.\nПрез отминалата година компанията е подкрепила едни от най-значимите събития в Интернет бранша и в сферата на предприемачеството: SEO конференция (акцентира върху въпросите за оптимизация на уеб сайтовете); WebLoz (състезание по дизайн и програмиране за млади таланти); 3Challengе (състезание за предприемачи, стартиращи сега своя бизнес), БГ Сайт (конкурс за най-добър български уеб сайт); конференции, посветени на най-разпространените в световен мащаб CMS платформи (DrupalCamp, WordCamp, Джумла!Ден ), IAB Форум България (запознаване на аудиторията с онлайн маркетинг пазара и неговите възможности); Web Awards – организирани от БУА; Фрийланс семинар (разкриване на потенциала на фрийланс обществото в България); UX София (конференция, посветена на потребителското изживяване и дизайн); еАкадемия и приятели (цялостна образователна програма в областта на дигиталната индустрия); Webit Congress (най-голямото събитие за дигиталната индустрия на Централна и Източна Европа), OnlineBiz (събитие за електронна търговия) и други.\nДългосрочните партньори на СуперХостинг.БГ от Start It Smart (организатор на 3Challenge) и NEWtrend.bg (българската медия за дигитален бизнес) също спечелиха награди, съответно в категории Организатор на годината и Медиен партньор на годината.\nСуперХостинг.БГ е компания, чиято основна дейност е в областта на хостинг услугите. Под тази търговска марка фирмата предлага Linux и Windows (ASP.NET) хостинг, регистрация на домейни в повече от 50 различни области (TLD), виртуални и наети сървъри, издаване и инсталиране на SSL сертификати, услуги, свързани с популяризация на уеб сайтове и др. Услугите, предлагани от компанията са с високо качество, адекватна 24/7 техническа поддръжка и гарантирана непрекъсваемост на достъпа. През последните няколко години СуперХостинг.БГ се утвърди като най-бързо развиващата се и най-голяма хостинг компания на българския пазар. СуперХостинг.БГ е член на Българската уеб асоциация (БУА), Българската асоциация за електронна търговия (БАЕТ), УНИНЕТ и участва активно в управителните съвети и решения на съответните организации.\nАвтор adminПубликувано на 01.02.2012 01.02.2012 Категории Хостинг статииЕтикети суперхостингОставете коментар за СуперХостинг.БГ с награда I-во място за подкрепа на най-значимите събития за уеб в България\nПромоция от SuperHosting.bg (до 12.01.2012 г)\nОт СуперХостинг са ни приготвили коледна промоция тази година, с която можете да спестите до 45% от цената на вашия хостинг. Промоцията важи както за стари така и за нови клиенти и дори можете да се възползвате при подновяване на вашия текущ хостинг с минимум 12 месеца. Просто трябва да използвате код: KOLEDA в последната стъпка от поръчката. Ето отстъпките:\n45% – при поръчка на хостинг план СуперХостинг;\n30% – при поръчка на хостинг план СуперПро\n15% – при поръчка на хостинг план СуперСтарт\n10% – при поръчка на реселър хостинг план\n10% – при поръчка на виртуален сървър (VPS)\nАко случайно виждате прекалено късно тази статия, то винаги можете да ползвате промо код 10procenta за да смъкнете 10% от цената на споделения ви хостинг. Повече тук: СуперХостинг промо код за 10% отстъпка.\nАвтор adminПубликувано на 25.11.2011 25.11.2011 Категории Хостинг статииЕтикети SuperHosting.bg, Промоция, ХостингОставете коментар за Промоция от SuperHosting.bg (до 12.01.2012 г)\nДа намалим натоварването на хостинга с помощта на AwStats\nВсеки хостинг има някакви ограничения. Ако ги превишите значително – ще ви помолят да си оптимизирате сайта или да преминете на по-висок план. Освен да си оптимизирате сайта, което е нещо много добро, можете да намалите натоварването и по друг начин и това е като блокирате някой-друг ненужен бот.\nМалко хора знаят, че по-голямата част от посещенията на един сайт, обикновенно са от ботове, а не от хора. Така че, дори и да имате малко посещения според стандартните броячи, реално може да имате многократно повече, които идват от всякакви ботове. Тук идва на помощ AwStats статистиката, която можете да достъпите през вашия cPanel.\nЗа разлика от нормалните броячи, тук са видими абсолютно всички посещения – било то от ботове, от хора от разните му там онлайн инструменти и сайтове и т.н. След като влезете в AwStats за даден сайт, скролнете до раздела Хостове, където е списъка с IP адреси. Там можете да видите или Пълен списък или Последни посещения. В единия вариант се подреждат по най-много посещения, а в другия по дата.\nЗа всеки IP адрес виждате по колко Страници и колко Хита е направил, също колко килобайта/мегабайта информация е свалил и кога е посетил за последно. Лично мое наблюдение е че ботовете имат една и съща цифра за Хитове и Страници. Не знам дали при всички е така, но аз лично така ги разпознавам на бързо. Оглеждам се за IP адресите с най-високи стойности на посещенията и с еднакви две стойности.\nКогато си харесате IP адрес, в който се съмнявате, можете като за начало да го прокарате през Google. Ако моментално ви излезе резултат от някой известен сайт със списъци на спам ботове (stopforumspam.com, projecthoneypot.org и т.н.), съвсем спокойно можете да блокирате този адрес. Блокирането става през cPanel-а на друго място, наречено по начин подобен на Филтриране на IP-адреси или Блокиране на IP-адреси.\nАко през Google не ви е много лесно да разберете дали този бот е лош и дали изобщо е бот или не, то е време да прибегнем до суровите логове (raw access logs). Това се достъпва отново от cPanel-а. За всеки сайт можете да откриете лог файл с последните посещения примерно за месеца (или както е там настроен). Изтеглете файла, разархивирайте, може да се наложи да го преименувате, така че да има разширение .txt и го отворете. Може да се наложи да прибегнете до този метод за отваряне на големи текстови файлове, понеже понякога стават доста огромни.\nС find (ctrl + f) намерете IP адреса и вижте неговите данни. Тук може да се каже че ви трябват малко познания за да разберете кое какво е. Може да се образовате по въпроса като потърсите в гугъл за apache log format или нещо подобно. Изследвайки информацията тук можем да забележим разнообразни неща, като например че това IP влиза точно на всеки 2 часа всеки път или пък на всеки кръгъл час. Доста необичайно поведение дори и за най-организирания човек ;). Определено това е бот. Друго, което можем да видим е че се достъпва една и съща страница винаги примерно вашият RSS фийд. Тук ще става дума за някой RSS агрегатор може би. Понякога в user agent-а можете да видите и името и сайта на бота, но повечето нямат такава информация.\nОтново като откриете някое лошо IP, което само ви товари, а не прави нищо полезно или ви спами с коментари по блога или форума ви, блокирайте го през контролния панел. Внимавайте да не блокирате Google или някоя друга търсячка или някой сайт, който ви помага по някакъв начин, примерно слага линкове към новите ви публикации като разбира за тях през RSS фийда ви.\nКато заключение мога да кажа, че ако не използвах този метод, до сега да съм превишил с много някои мои хостинг акаунти, само заради някакви си ботове, агрегатори и тем подобни.\nАвтор adminПубликувано на 19.08.2011 13.09.2017 Категории Хостинг статииЕтикети AwStats, Намалим, НатоварванеОставете коментар за Да намалим натоварването на хостинга с помощта на AwStats\nSuperHosting с 10% отстъпка!\nРешили сте да вземете споделен хостинг от SuperHosting.bg?\nНе пропускайте обаче да се възползвате от специалния код за 10% отстъпка – GM10off, който е валиден за всички планове споделен хостинг, предлагани от СуперХостинг – СуперСтарт, СуперПро и СуперХостинг.\nКодът е валиден, независимо от това кога е използван. Така цените на една от най-добрите български хостинг компании, която между другото е гласувана за най-добра, стават още по-добри :).\nАз лично ползвам SuperHosting от доста време и съм много доволен, както от качеството на услугата, така и от качеството на поддръжката.\nАвтор adminПубликувано на 20.05.2011 17.02.2014 Категории Хостинг статииЕтикети SuperHosting.bg, Отстъпка, Споделен хостинг, Хостинг1 коментар за SuperHosting с 10% отстъпка!\nИкономичен хостинг план от ICN.bg\nВ тази статия ще ви представя както настоящите параметрите, така и моето мнение за икономичният хостинг план от ICN.bg. Цялата публикация „Икономичен хостинг план от ICN.bg“\nАвтор adminПубликувано на 17.09.2010 27.07.2011 Категории Хостинг статииОставете коментар за Икономичен хостинг план от ICN.bg\nКакво е VPS хостинг и какви са предимствата му?\nОбщо взето има три вида хостинг услуги – споделен хостинг, VPS хостинг (виртуален сървър) и нает сървър. В споделеният хостинг стотици потребители си разделят ресурсите, а обикновенно Цялата публикация „Какво е VPS хостинг и какви са предимствата му?“\nАвтор adminПубликувано на 27.04.2010 06.12.2010 Категории Хостинг понятияЕтикети VPS хостинг, ХостингОставете коментар за Какво е VPS хостинг и какви са предимствата му?\nРабота със Cpanel\nМного от големите уеб хостинг компании, предлагат на своите клиенти системата за управление на хостинг акаунтите си Cpanel (Контролен Панел). Има два начина за достъп до Cpanel-ът Цялата публикация „Работа със Cpanel“\nАвтор adminПубликувано на 14.02.2010 06.12.2010 Категории Хостинг статииЕтикети Cpanel, Контролен панелОставете коментар за Работа със Cpanel\nСъздаване на хостинг компания\nЗапочването на едно такова начинание изисква много технически познанания, голям бюджет и много свободно време. Цялата публикация „Създаване на хостинг компания“\nАвтор adminПубликувано на 11.02.2010 06.12.2010 Категории Хостинг статииЕтикети Хостинг, Хостинг компанияОставете коментар за Създаване на хостинг компания\nЗа да бъде един интернет сайт достъпен непрестанно за посетители е нужно той да бъде качен на специален компютър наречен сървър. Всъщност не че компютърът е много специален Цялата публикация „Какво е хостинг?“\nАвтор adminПубликувано на 10.02.2010 06.12.2010 Категории Хостинг понятияЕтикети ХостингОставете коментар за Какво е хостинг?\nhellp.net - Интересни новини и статии.\nmodsbg.com - Всичко за компютрите.\nElis.bg - Качество на ниска цена.\nBenchtalks.com - Декорация за стени.\nХостинг блог Създаден с WordPress


Литекс вкара пет като начало - БГ Футбол - А група - Gong.bg\nЛитекс вкара пет като начало\n8 август 2009, 18:50\nЛитекс победи с 5:0 Локомотив Мездра при гостуването си от първия кръг на А група за сезон 2009/10. „Оранжевите” показаха добра форма, и след загубата от Левски миналата седмица за Суперкупата, демонстрираха, че са си взели поуките. Станимир Стоилов и момчетата му обаче нямаха сериозна заплаха в днешния мач, в който отборът на Локо Мездра бе доста апатичен и с нищо не пролича, не е готов за тежките битки от есента.\nЛитекс подхвана своя съперник още от първата минута и се нуждаеше само от шест, за да мине голлинията. 17-годишният Георги Миланов реализира дебютно попадение в елита, при това след страхотен изстрел от 15-16 метра.\nУилфред Нифлор, който пропусна Суперкупата, но днес бе на линия, се разписа в деветата минута, когато Барт центрира отдясно, Янев спря топката, но не успя да я засече във вратата, но това стори притичалият зад него Нифлор.\nЛоко Мездра се посъбуди, вече след като получи два гола във вратата си, и в средата на полувремето стигна до две добри положения пред Урош Голубович. Шанс не достигна на Страти Илиев и в двете ситуации, като в най-чистата той бе изведен от Страхил Попов. Попов дебютира за Локомотив като преотстъпен именно от Литекс и направи добър мач, въпреки поражението. Тимът от Мездра получи неприятен удар в 32-та минута, когато капитанът на отбора Предраг Пажин принудително напусна заради травма.\nДруг преотстъпен футболист в състава на Локомотив – Исмаил Иса от Левски – имаше възможност пред себе си в 35-та минута, след като финтира Пламен Николов, навлезе в наказателното поле, но ударът му бе париран от Голубович.\nВлезлият като резерва на Пажин Милчо Макенджиев фаулира Ивелин Попов само минута по-късно, и реферът Николай Йорданов не се поколеба да даде дузпа за Литекс. Ивайло Петков не трепна от бялата точка и така ловчанлии се оттеглиха с класическа преднина на почивката.\nВторото полувреме премина доста по-спокойно, като Литекс вече не се хвърляше толкова в атака, а контролираше топката и залагаше на контраатаките. Още в началото на частта Светослав Тодоров направи повторен дебют в А група, като замени Ивелин Попов.\nВ самия край на двубоя Литекс успя да реализира още две попадения, първо чрез Нифлор, който засече центриране като по конец от Йеленкович. Светльо Тодоров също записа името си сред голмайсторите в 88-та минута, когато самият той намери Нифлор, който комбинира с Диего, а той отново върна към Тодоров, който на празна врата отбеляза за крайното 5:0.\nЛокомотив Мездра Литекс


Новини :: 30-40% по-ниска такса за хазарта: Горанов 19min.bg\n30-40% по-ниска такса за хазарта: Горанов\nФинансовият министър Владислав Горанов предлага 30-40% намаляване на държавната такса върху лотариите, тотото и спортните залози, сочи публикуван от министерството му проект на нов Закон за Национална агенция за хазарта. Новата ставка е вместо сегашните 15% върху стойността на залозите. Горанов предлага данъкът на лотариите да падне приблизително до нивото, плащано от фирмите на Васил Божков.\nМинистърът иска таксата бъде 25 на сто върху разликата между залозите и изплатените печалби на участниците. По закон минимум 50% от стойността на залозите се връща на участниците на игрите под формата на награден фонд, но обичайно операторите раздават над 60%.\nПредложението на Горанов идва на фона на скандала със съмненията за неплатените стотици милиони по вина на подопечната му Комисия по хазарта. МФ претендира, че през последните пет години лотариите са плащали занижена наполовина държавна такса върху хазарта, поради което премиерът ги заплаши с отнемане на лиценза. От извадената заповед на Горанов от 2014 г. се вижда, че те са били зададени и известни на МФ. „През цялото това време министър е бил Владислав Горанов”, подчерта бизнесменът.\n30-40%, Горанов, лотарии, по-ниска, предлага, такса


»Правилно хранене на жените според възрастта\n20-годишните момичета могат да се похвалят с много по-бърз метаболизъм и затова дори да си похапват нещо по-калорично, това няма да е фатално. Все пак не бива да наблягат само на фаст фууд и да забравят съвсем за здравословното хранене. Диетата на 20-годишните трябва да съдържа риба и нетлъсто месо, зърнени храни, много плодове и зеленчуци.\nБалансираното хранене е ключът към добро здраве. Качествената и здравословна храна не само повишава самочувствието, но и влияе пряко върху външния вид, цялостното здраве, работоспособността и продължителността на живота.\nВсе пак няма универсална здравословна храна за всички, защото поради особеностите в организма на мъжете и жените, на двата пола им трябват различни режими на хранене. Женският метаболизъм е по-бавен от мъжкия с около 30%.\nС течение на времето нуждите на женския организъм се променят и затова трябва да се консумират определени храни, подходящи за годините на жената. Ето как трябва да се храни жената, за бъде здрава и в добра форма в различните години от живота си.


Тони Димитрова и Глория се снимаха заедно във филм - Скандално\nТони Димитрова и Глория се снимаха заедно във филм\nЛюбимките на публиката в два различни жанра Тони Димитрова и Глория, станаха героини в новия документален филм за д-р Людмила Емилова „Рецепти за щастие 2“.\nПевиците увлекателно разказват за своите преживявания и резултати от срещите с популярната лечителка. В нейния Център за здравословен живот, който точно на Великден чества 20 години е приел и лекувал досега над 40 хиляди пациента от България и света. Тони Димитрова посещава два пъти годишно центъра, защото е склонна към пълнеене и там оставя излишните си килограми. Случаят при Глория е друг. Тя няма склонност към напълняване, но е маниачка на тема здравословен живот и пречистване на организма и изцяло се доверява на лекарката. От известно време взима със себе си и дъщеря си Симона, за да я научи как да се храни правилно и да я отърве от детската пухкавост, която все още й личи.\nМотото на втората част на филма е „Насила можеш да вземеш, но насила не можеш да дадеш“. Той разказва за постиженията на д-р Емилова през последните години и показва много пациенти, които тя е лекувала. С помощта на диети и правилен режим на хранене хора са свалили не само излишните килограми, но и са победили диабета, анорексията и дори доброкачествените тумори. Хората са нещастни, защото са болни. Болни са, защото се хранят неправилно, правилното хранене е пътят към здравето и щастието, обобщава д-р Емилова.\nВсички партии се обединиха срещу Стоян Кушлев\nСкандал! Куката друсан с кокаин за снимките на „Под прикритие“\nСватбена треска: И Азис ще се омъжва!\nВъведете кода за проверка: * шест × осем =


- Аз съм шотландец. - А защо сте с панталон?... (И още много смях!) - България Днес\n- Аз съм шотландец. - А защо сте с панталон?... (И още много смях!)\n- Аз съм шотландец.\n- А защо сте с панталон?\n- Защото съм травестит.\n- Каква е разликата между жената и хладилника?\n- Хладилникът не плаче, когато в него има месо!\nМъж и жена обядват:\n- Скъпа, гъбите са невероятни ! Откъде взе рецептата?\n- От Агата Кристи...\n- Ами като начало започни да разпръскваш габърчета около леглото си...\nПолицай спира последен модел на ауди за превишена скорост, шофирано от млада красива блондинка.\n- Извинете, твърде бързо ли карах, г-н полицай?\nПолицаят поглежда радара и казва:\n- Ами, всъщност не. Просто ниско летяхте.\nНа една баба й омръзнал животът и решила да се самоубие. За да не стане грешка, отишла да се консултира с лекар:\n- На два пръста под лявата гърда.\nНа другия ден бабата попаднала в болница с простреляно ляво коляно.\nПрибира се едно момче вкъщи и казва на родителите си:\n- Днес, като се прибирах от училище през парка, един чичко ми каза, че ако му лапна пишката, ще ми даде ей тия маратонки...\n- Да, КГБ e. Както можем, така работим...\nСкарали се мъж и жена. Когато мъжът се върнал от работа, намерил бележка на масата:\n"Обедът ти е в готварската книга на стр. 215, а вечерята - на 317".\nСъпруга хваща мъжа си - дресьор на лъвове в цирка - да й изневерява с една от групата на лилипутите:\n- Както виждаш, скъпа, лека-полека отвиквам.\n- Вашето внуче ще бъде много доволно - казва продавачът.\n- А, да - сепва се мъжът, - дайте ми още едно влакче.\nДокато преглеждал пациент, лекар постоянно си мърморел:\n- Добре, добре, добре! Ейй много добре!\n- Докторе, кажете какво ми е, защо постоянно повтаряте "добре"?\n- Но моля ви, господин съдия, на пръстена пишеше "Твой завинаги".\n- Ама той само над нулата показва...


Начало›Лекарства и добавки›СЗО: Бременните жени също могат да се ваксинират срещу COVID-19\nПромяната идва малко след негативните коментари по адрес на СЗО, които по-рано заявиха, че „не препоръчват ваксинацията на бременни жени“ с ваксините на „Пфайзер“ и „Модерна“.\nЕксперти масово изразиха недоволството си срещу първоначалната позиция на организацията. И двата препарата не са тествани върху бременни жени, но не показват никакви негативни ефекти при тестовете с животни. Технологията, която се използва за производството на РНК ваксини също се смята за безопасна, твърдят експертите.\nЗаводът на Pfizer в Белгия възстановява производство ...\nПърван Симеонов: Неизвестността е основната причина за ...\nВаксинираните в София срещу Covid-19 с две дози са 71 575\nД-р Стефан Митев: Ваксинирайте се при първа възможност\nОт “АстраЗенека” отговориха на Европейската комисия


Цвети и Светльо от Expose: Няма как да няма надежда - Signal.bg\nЦвети и Светльо от Expose: Няма как да няма надежда\n20.01.2021 11:01 Signal.bg\nЦвети и Светльо от Expose представиха сингъла си „Не се предавам“ в края на 2020-а. Проектът носи послание за силата, необходима ни по време на пандемията, а в лентата дуетът събира звезди от различни сфери, за да мобилизират обща енергия в трудните времена.\nЦветелина Маринова и Светослав Владимиров се похвалиха, че не са получили нито един отказ от поканените от тях за участие във видеото.\n„Няма как да няма надежда, особено в изкуството. Трябва да има много любов и надежда, а ние изразяваме силните си емоции чрез музиката. Благодарение на Национален фонд „Култура“ реализирахме тази песен“ – казва Цветелина пред „България сутрин“.\nУбедена е, че нямаме право да се изгубим и да оставим душите ни да страдат. Пандемията ще промени както развитието на изкуството, така и всичко друго, на мнение е тя и е важно да можем да продължим по различния начин.\nКатегорична е, че промяната ще бъде за добро, защото като хората ще бъдат жадни за изкуство.\nEXPOSE с песен за всички, намерили сили да вдигнат глава – „Не се предавам\n„Това парче и този видеоклип беше една голяма борба, наистина сбъднахме мечта. Когато човек се бори, пада и става, тогава разбира, че има смисъл. Музиката е вдъхновение, което те изправя и ти показва накъде е пътят“ – коментира Светльо.\n„Много хора ни пишат, че вдъхновяваме и се вижда, че сме си оставили душата“ – доволни са изпълнителите.\nExpose, музика, Не се предавам, певец, певица, поп, поп музика\n1 коментар към “Цвети и Светльо от Expose: Няма как да няма надежда”\nКой е жената?\nПредишни: Гледай: „Без теб“ на IVE и Chaz – модерно видео с позитивен полъх\nБиляниш си партнира със световен модел в попфолк дебюта сиНапред:


Надал се спаси на ръба, предстои класика с Федерер (ВИДЕО)\nРафаел Надал е финалист в Индиан Уелс\nНадал: Трудно ще победя Джокович на „Ролан Гарос”\nНадал щастлив за прогреса на испанския футбол\nФедерер отчая "абоната" Дел Потро (ВИДЕО)\n17-03-2012 02:39 | Николай Драгиев\nРафаел Надал достигна изключително трудно до полуфиналите на "Мастърс 1000" в Индиан Уелс. Испанецът бе само на две точки от загубата при своя успех с 4:6, 7:5, 6:4 над Давид Налбандян (Аржентина) за 2 часа и 39 минути игра. Така в полуфиналите ще видим 28-и сблъсък между Надал и Роджър Федерер.\nНалбандян изигра чудесен първи сет, в който нагледно показа защо е сред най-големите майстори в тениса. 30-годишният аржентинец бе напълно равностоен на Надал в дългите разигравания и тактически намираше решения да затруднява Матадора.\nПо-добрата игра на Налбандян бе материализирана в последния 10-и гейм на първия сет, когато той успя да реализира първата си точка за пробив с прекрасен форхенд по правата - 6:4. Важно е да се отбележи, че Надал направи куп грешки от бекхенд и като цяло не изглеждаше концентриран.\nНалбандян продължи да доминира и в началото на втория сет пропусна поредни възможности да пробие. Надал продължаваше с множеството нетипични грешки, особено от бекхенд, но въпреки това успяваше да печели геймовете си. При 5:4 за Налбандян и 30:30 аржентинецът бе на 2 точки от успеха, но не бе достатъчно решителен и всичко изградено, бързо му се изплъзна.\nОще в следващия гейм Надал стигна до първа точка за пробив в сета и дори не се наложи да играе - Налбандян в типичния си стил направи двойна грешка в този толкова решителен миг. Това дори може да се определи като мачбол за Надал.\nТой не просто спечели със 7:5 втория сет, а пое тотално контрола върху развитието на мача. Историята напълно се повтори от 2009-а година, когато Налбандян пропусна 5 мачбола във втория сет в Индиан Уелс, след което загуби с 6:0 третата част.\nРазликата дойде от факта, че Налбандян все пак намери сили да бъде сравнително равностоен в този трети сет, но нямаше нито психически, нито физически сили за повече. Той допусна два бързи пробива в своето подаване. Върна единия и докара ситуацията до 4:5. Драмата продължи и тук, тъй като аржентинецът имаше 2 точки за 5:5, но пропусна първата след комична къса, а оттам до края на мача всички точки бяха в полза на Краля на клея.\nТака в полуфиналите на първия за годината "Мастърс 1000" предстои класиката Федерер - Надал, които ще срещнат за втори път тази година. След мача им на Australian Open, спечелен с 3:1 сета от Надал, двамата отново излизат при подобни сравнително бавни условия на корта в Индиан Уелс.\nКакто знаем Надал води с 18-9 в преките мачове между двамата. Още по-притеснителното за Федерер е, че той не е печелил срещу испанеца на открит корт от 2009-а.\nИнтересен факт е и, че двамата не са се срещали в Индиан Уелс до момента. Полуфиналът ще стартира около 22,00 часа българско време!


4 точки на натиск за облекчаване на различни болки и болки\nПравилото на минута, интересният японски метод за борба с мързел\nНаучете повече за фимозата\nОсновен / естествени средства / Лечение на болки в краката\nБолка в краката (или плантарен фасциит) се появява по-точно в долната част на петата - въпреки че може да излъчва през крака или да има друг начален фокус.\nТази болка може да бъде причинена от прекалено голямо натиск върху краката, причинявайки разкъсване на сухожилията и генерираща силна болка и скованост в частта на петата.\nПричини за поява на болка в стъпалата\nПлантарният фасциит може да бъде причинен главно от:\nМного тежко работно време\nЛоша употреба на обувки\nПлоски или много изкривени крака\nСимптомите, които се произвеждат от това състояние, обикновено са:\nИзгаряне в долната част на петата (или крака)\nКато цяло, този проблем възниква само в един от краката, въпреки че може да се появи и в двете.\nТя е много по-силна сутрин, когато правим първите стъпки скоро след останалата част от нощта или когато стоим след дълъг период на заседание.\nОткрийте: 5 естествени решения за скованост на ставите\nБолката може да възникне и след извършване на серия от упражнения или всяка друга дейност, която изисква дълго време.\nПоказаното лечение за болка в подметката на стъпалото е да се намали до максимум възпалението.\nПървата стъпка за облекчаване на болката е да бъдеш бос възможно най-дълго. Също така, нанесете лед поне четири пъти на ден, двадесет минути в даден момент, за да помогнете да се изпусне засегнатата област.\nВ обувката поставете опора, която поддържа арката на крака, за да намалите болката. Прекарайте поне двадесет минути на ден, правейки упражнения за стречинг.\nПрепоръчваме четене: Съвети за облекчаване на уморените крака\nВземете някои противовъзпалителни лекарства, като ибупрофен, за да намалите болката. Но не го злоупотребявайте.\nАко противовъзпалителните средства не дават желания ефект, прибягвайте до по-силно и по-ефективно лечение, като прилагане на инжектиране на кортикостероиди .\nПрилагат се директно върху засегнатата част на лигамента, върху кожата на петата или към арката на крака.\nСлед това се прилага електрически ток. Той не причинява болка, а само позволява на стероида да проникне в кожата и в мускула.\nВ допълнение, практикуващият може да избере да се подложи на физиотерапия, където се извършва разтягане на плантарен фасциит и ахилесови сухожилия. По същия начин те препоръчват упражнения за укрепване на мускулите на долните крака.\nВ някои случаи, използването на нощни шини, които помагат да се разтегне телето и арката на крака, е от първостепенно значение, позволявайки му да остане огънато чрез увеличаване на плантарния фасциит и ахилесовото сухожилие за намаляване на болката и сковаността на сутринта.\nВ обувките можете да използвате някои ортопедични устройства, които спомагат за разпределянето на налягането. По този начин се избягва по-голямо значение на увреждането на плантарния фасциит.\nИзключително важно е да наблюдавате всички представени симптоми. Ако не се чувствате по-добре, когато започнете лечение с домашните средства, които препоръчваме, най-добре е да потърсите незабавно лекар и да следвате предписаното лечение.


Учител по български език и литература търсят в Благоевград. В Гоце Делчев се търсят 9 учители.\nУчител по английски език, по биология и химия, трима начални учители, старши учител НУП с владеене на турски език, един учител по ислям, училищен психолог и учител по български език и литература.\nВ Разлог пък продължават да търсят лекари от половин година вече.\nЛекар инфекциозни болести, двама лекари анестезиолози и двама\nлекари хирурзи, както и един рехабилитатор.\nВ Дупница са обявени 19 места - за лаборант, експерт маркетинг, двама търговски представители, 10 химици с висше образование.